หุ้นเล็กแต่แจ๋ว
สิ้นสุดฤดูกาลประกาศผลการดำเนินงานไตรมาส 1 สิ้นสุดวันที่ 31 มีนาคม 2558 ปรากฏว่ามีหุ้นเล็กหลายตัวในตลาดหลักทรัพย์เอ็ม เอ ไอ (mai) โชว์ผลงานแจ๋ว มีกำไรสุทธิโตเพิ่มขึ้นกว่า 100% เมื่อเทียบกับช่วงเดียวกันของปีก่อน
31 พ.ค. 2558

สิ้นสุดฤดูกาลประกาศผลการดำเนินงานไตรมาส 1 สิ้นสุดวันที่ 31 มีนาคม 2558 ปรากฏว่ามีหุ้นเล็กหลายตัวในตลาดหลักทรัพย์เอ็ม เอ ไอ (mai) โชว์ผลงานแจ๋ว มีกำไรสุทธิโตเพิ่มขึ้นกว่า 100% เมื่อเทียบกับช่วงเดียวกันของปีก่อน
 
มีข้อมูลจาก นายประพันธ์ เจริญประวัติ ผู้จัดการตลาดหลักทรัพย์ เอ็ม เอ ไอ (mai) เปิดเผยว่า บริษัทจดทะเบียนใน mai จำนวน 109 บริษัท จาก 114 บริษัท (ไม่รวมบริษัทที่เข้าข่ายอาจถูกเพิกถอน หรือ NC บริษัทที่ยังไม่ส่งงบการเงินตามกำหนด และบริษัทที่ยังไม่ครบกำหนดส่งงบการเงิน) นำส่งผลการดำเนินงานงวดสิ้นสุดวันที่ 31 มีนาคม 2558
ผลดังกล่าวพบว่า บจ. มีกำไรสุทธิ จำนวน 79 บริษัท คิดเป็น 72% ของบริษัทที่ส่งงบการเงินทั้งหมด โดยมียอดขายรวม 30,124 ล้านบาท เพิ่มขึ้น 3.06% จากช่วงเดียวกันของปีก่อน ขณะที่ต้นทุนขายรวมลดลง 2.61% ส่งผลให้อัตรากำไรขั้นต้นปรับเพิ่มขึ้นจาก 21.64% เป็น 25.95% และกำไรสุทธิรวมเพิ่มขึ้นจาก 1,636 ล้านบาท เป็น 2,348 ล้านบาท หรือเพิ่มขึ้น 43.52%
ข้อมูลดังกล่าว สะท้อนว่าบริษัทในตลาดเอ็ม เอ ไอ มีผลการดำเนินงานดีขึ้นเห็นได้ชัดเจน
 
ต่อมา“ข่าวหุ้นธุรกิจ”มีการสำรวจบริษัทที่มีกำไรเติบโตอย่างแข็งแกร่งช่วงไตรมาส 1/58 อย่างหุ้นเล็กพริกขี้หนูที่โชว์กำไรเพิ่มขึ้นกว่า 100% เมื่อเทียบกับช่วงเดียวกันของปีก่อน ผนวกกับมีสภาพคล่องจากสัดส่วนหุ้น Free Float ของบริษัทที่จดทะเบียนอยู่ในตลาดหลักทรัพย์ จะต้องไม่น้อยกว่า 15% ตามเกณฑ์ที่กำหนด
 
ตัวที่หนึ่ง บริษัท บรุ๊คเคอร์ กรุ๊ป จำกัด (มหาชน) หรือ BROOK รายงานผลการดำเนินงานไตรมาส 1 สิ้นสุดวันที่ 31 มีนาคม 2558  บริษัทมีกำไรสุทธิ 752.87 ล้านบาท หรือ 0.76 บาทต่อหุ้น เพิ่มขึ้น 925.53% จากช่วงเดียวกันของปีก่อนที่มีกำไรสุทธิ 73.41 ล้านบาท หรือ 0.08 บาทต่อหุ้น จากบริษัทมีรายได้จากการขายและการบริการเพิ่มขึ้น พร้อมกับบริษัทรับรู้รายได้ค่าบริการที่ปรึกษาจากผลสำเร็จของงานจากสองโครงการใหญ่ซึ่งเป็นบริษัทจดทะเบียนในตลาดหลักทรัพย์
 
ตัวที่สอง บริษัท ทาพาโก้ จำกัด (มหาชน) หรือ TAPAC รายงานผลการดำเนินงานไตรมาส 1 สิ้นสุดวันที่ 31 มีนาคม 2558 บริษัทมีกำไรสุทธิ 10.84 ล้านบาท หรือ 0.07 บาทต่อหุ้น เพิ่มขึ้น 427.90% จากช่วงเดียวกันของปีก่อนที่มีกำไรสุทธิ 2.05 ล้านบาท หรือ 0.01 บาทต่อหุ้น เป็นผลจากรายได้จากการขายและการให้บริการเพิ่มขึ้น
 
ตัวที่สาม บริษัท สาลี่ คัลเล่อร์ จำกัด (มหาชน) หรือ COLOR รายงานผลการดำเนินงานไตรมาส 1 สิ้นสุดวันที่ 31 มีนาคม 2558 บริษัทมีกำไรสุทธิ 10.19 ล้านบาท หรือ 0.02 บาทต่อหุ้น เพิ่มขึ้น 296.61% จากช่วงเดียวกันของปีก่อนที่มีกำไรสุทธิ 2.57 ล้านบาท หรือ 0.01 บาทต่อหุ้น เป็นผลมาจากนโยบายบริษัทที่พยายามพัฒนาคุณภาพสินค้าให้ดียิ่งขึ้น เพื่อจะสามารถพยุงราคาขายสินค้า ขณะที่ราคาวัตถุดิบในตลาดลดลง ยอดขายของบริษัทจึงไม่ได้รับผลกระทบในทางลบ แต่กลับส่งผลให้ผลกำไรสูงมากขึ้น ขณะที่ต้นทุนลดลง
 
ตัวที่สี่ บริษัท ซีพีอาร์ โกมุ อินดัสเตรียล จำกัด (มหาชน) หรือ CPR รายงานผลการดำเนินงานไตรมาส 1 สิ้นสุดวันที่ 31 มีนาคม 2558 บริษัทมีกำไรสุทธิ 13.97 ล้านบาท หรือ 0.07 บาทต่อหุ้น เพิ่มขึ้น 136.20% จากช่วงเดียวกันของปีก่อนที่มีกำไรสุทธิ 5.91 ล้านบาท หรือ 0.03 บาทต่อหุ้น เป็นผลจากรายไดจากการขายสินคาเพิ่มขึ้น
 
ตัวที่ห้า บริษัท ไออาร์พีซี จำกัด (มหาชน) หรือIRPCรายงานผลการดำเนินงานไตรมาส 1 สิ้นสุดวันที่ 31 มีนาคม 2558 บริษัทมีกำไรสุทธิ 3,831.58 ล้านบาท หรือ 0.19 บาทต่อหุ้น เพิ่มขึ้น 1,015% จากช่วงเดียวกันของปีก่อนที่มีกำไรสุทธิ 343.68 ล้านบาท หรือ 0.02 บาทต่อหุ้น เป็นผลจากบริษัทมีกำไรจากการกลับรายการค่าเผื่อหนี้สงสัยจะสูญจำนวน 2,824 ล้านบาท
ส่วนใหญ่เกิดจากบริษัท ทีพีไอ อะโรเมติกส์ จำกัด (มหาชน) ซึ่งเป็นลูกหนี้ของบริษัทขายที่ดินผ่านเจ้าพนักงานพิทักษ์ทรัพย์เพื่อจ่ายชำระคืนบริษัทฯ โดยเมื่อวันที่ 17 เมษายน 2558 บริษัทฯ ได้รับชำระหนี้คืนจำนวน 3,878 ล้านบาท ซึ่งสูงกว่ามูลหนี้ตามบัญชีสุทธิจากที่ตั้งค่าเผื่อหนี้สงสัยจะสูญไว้เป็นจำนวน 2,823 ล้านบาท
 
ตัวที่หก บริษัท อี ฟอร์ แอล เอม จำกัด (มหาชน) หรือ EFORL รายงานผลการดำเนินงานไตรมาส 1 สิ้นสุดวันที่ 31 มีนาคม 2558 บริษัทมีกำไรสุทธิ 103.11 ล้านบาท หรือ 0.0112 บาทต่อหุ้น เพิ่มขึ้น 122.18% จากช่วงเดียวกันของปีก่อนที่มีกำไรสุทธิ 46.41 ล้านบาท หรือ 0.0051 บาทต่อหุ้น เป็นผลจากบริษัทรับรู้รายได้จากธุรกิจบริการความงามทำให้กำไรเพิ่มขึ้น
ตัวที่เจ็ด บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK รายงานผลการดำเนินงานไตรมาส 1 สิ้นสุดวันที่ 31 มีนาคม 2558 บริษัทมีกำไรสุทธิ 110.82 ล้านบาท
หรือ 0.42 บาทต่อหุ้น เพิ่มขึ้น 118.20% จากช่วงเดียวกันของปีก่อนที่มีกำไรสุทธิ 50.79 ล้านบาท หรือ 0.20 บาทต่อหุ้นเป็นผลจากมีรายได้จากธุรกิจจัดจำหน่ายสายสัญญาณเพิ่มขึ้น รวมถึงมีรายได้จากธุรกิจวิศวกรรมและธุรกิจเทเลคอมเพิ่มขึ้น
 
ข้อมูลระบุชัดเจนว่า ผลกำไรของแต่ละบริษัทที่เกิดส่วนใหญ่มาจากธุรกิจหลัก!!
…
 
หุ้นในตลาดหลักทรัพย์ เอ็ม เอ ไอ (mai) กำไรสุทธิไตรมาส 1/58 โตเพิ่มขึ้นกว่า 100%